
[bookmark: _Hlk158117660]Sistemul de Gospodărire a Apelor Bacău
Anexa 2 – Anunț de scoatere la concurs							
Anexa la Decizia nr. 40/28.07.2026
cod F-RU-82
Nr. 3752/28.07.2026
ANUNŢ

pentru organizarea concursului pentru ocuparea unei funcţii contractuale de execuție vacante, pe perioadă nedeterminată, de Electrician la Serviciul Formația Baraj Poiana Uzului din cadrul Sistemului de Gospodărire a Apelor Bacău

Sistemul de Gospodărire a Apelor Bacău, cu sediul în Mun. Bacău, Str. Nicolae Lascăr Bogdan nr. 15C, în baza prevederilor H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, organizează concurs/examen de recrutare pentru ocuparea unei funcții contractuale de execuție vacante de Electrician, perioadă nedeterminată, normă întreagă (8 ore/zi, 40 ore/săptămână), la Serviciul Formația Baraj Poiana Uzului cu sediul în orașul Dărmănești.
Activitatea profesională se va desfășura în cadrul S.G.A. Bacău - Baraj Poiana Uzului din orașul Dărmănești.
Menționăm că activitatea presupune și lucru la înălțime. 
     
Condiţiile specifice necesare în vederea participării la concurs şi a ocupării funcției contractuale de Electrician sunt:
-  Nivelul studiilor: studii medii sau generale;
- Calificare profesională: diplomă sau certificat de calificare în domeniul electric, electrotehnic, electromecanic sau energetic;
-  Vechime în muncă: nu se solicită;

CALENDARUL CONCURSULUI:
Concursul se va desfăşura la sediul Sistemului de Gospodărire a Apelor Bacău din strada Nicolae Lascăr Bogdan nr. 15C, mun. Bacău, jud. Bacău după următorul calendar:

PUBLICAREA ANUNȚULUI:  29.07.2026
Termen depunere dosare: până la data de 12.08.2026, ora 15:00

Selecţia dosarelor: 13.08.2026, ora 10:00
Afişarea rezultatele selecţiei dosarele:                                    14.08.2026, ora 13:00
      Depunere contestaţii la etapa de selecţie:                               17.08.2026, ora 15:00
      Soluţionare contestații și afișare rezultate:                              18.08.2026, ora 15:00  

Proba scrisă: 19.08.2026, ora 10:00
Afişarea rezultatelor proba scrisă:                                            20.08.2026, ora 15:00
Depunere contestaţii la rezultatele probei scrise:                     21.08.2026, ora 13:00
Soluţionare contestaţii proba scrisă și afișare rezultate:            24.08.2026, ora 15:00
     Proba de interviu: 25.08.2026, ora 10:00
Afişarea rezultatelor probă interviu:                                         26.08.2026, ora 15:00
Depunere contestaţii la rezultatele probei interviu:                  27.08.2026, ora 15:00 
      Soluţionare contestaţii, afișare rezultate finale:                       28.08.2026, ora 13:00
     
Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului prevăzut la anexa nr. 2 din HG 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) cazierul judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
         	Copiile de pe actele prevăzute la lit. b) - e) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Compartimentul RURPAA (Resurse Umane) sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă la adresa de e-mail sgabc@das.rowater.ro
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Poate ocupa un post vacant sau temporar vacant persoana care îndeplineşte condiţiile prevăzute în art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

TEMATICĂ 

1. Noțiuni generale de electrotehnică
2. Instalații electrice de iluminat interior și exterior
3. Instalații de curenți slabi
4. Metode și mijloace de prevenire a electrocutării
5. Instalații de legare la pământ și de protecție
6. Branșamente electrice aeriene și subterane
7. Scurtcircuite, supracurenți și supratensiuni în rețelele electrice
8. Linii electrice aeriene
9. Măsurări electrice
10. Siguranțe fuzibile de joasă și înaltă tensiune
11. Rețele electrice
12. Mașini electrice
13. Securitatea și sănătatea în muncă
14. Obligațiile generale ale lucrătorilor privind securitatea și sănătatea în muncă

BIBLIOGRAFIE 
1. Fîță, Nicolae Daniel; Diodiu, Lucian – Electroenergetică – Manual pentru electricieni, Editura AREL, București, 2009;
2. Pietrăreanu, Emil – Agenda electricianului, ediția a IV-a, revăzută și completată, Editura Tehnică, București, 1986;
3. Normativul pentru proiectarea, execuția și exploatarea instalațiilor electrice aferente clădirilor, indicativ I 7-2011, aprobat prin Ordinul ministrului dezvoltării regionale și turismului nr. 2.741/2011, cu modificările și completările ulterioare;
4. Legea securității și sănătății în muncă nr. 319/2006, cu modificările și completările ulterioare;
5. Hotărârea Guvernului nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, cu modificările și completările ulterioare;
6. Hotărârea Guvernului nr. 1146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă.
Informaţii suplimentare se pot obţine la sediul Sistemului de Gospodărire a Apelor Bacău din Str. Nicolae Lascăr Bogdan nr. 15C, Mun. Bacău, Jud. Bacău sau la numărul de telefon 0234510043, persoană de contact: secretar comisie de concurs și comisie de soluționare contestații, Ioana Munteanu.

ATRIBUŢIILE PRINCIPALE ALE POSTULUI:

- cunoașterea prevederilor regulamentului de exploatare
- cunoașterea componentelor tehnice ale echipamentelor hidromecanice din dotare
- cunoașterea instrucțiunilor tehnice pe locuri de manevră
- verifică starea tehnică a tablourilor electrice, panourilor, pupitrelor și remediază eventualele defecte
- verifică modul de funcționare al separatoarelor și întrerupatoarelor
- supraveghează în timpul funcționării motoarele echipamentelor din dotare
- verifică periodic prizele de pământ și  echipamentul de protecție conform normativelor în vigoare
- verifică integritatea siguranțelor fuzibile 
- verifică buna funcționare a grupului electrogen 
- verifică starea tehnică a bateriei de acumulatori
- înlocuiește corpurile de iluminat defecte, clemele și suporții de susținere a cablurilor electrice
- înlocuiește prize, întrerupatoare și subansamble defecte din tablourile electrice
- completează și reface indicatoare de securitate și marcaje
- înscripționează în registrele de evidență (jurnal de tura) toate evenimentele apărute în timpul programului și aduce la cunoștinta șefului de formație orice eveniment apărut
- la controlul persoanelor oficiale este obligat să le însoțească în baraj și să ofere informații cu privire la starea tehnică a echipamentelor și construcțiilor
- la predarea-primirea schimbului, întocmește procesul verbal de predare primire după efectuarea rondului la toate instalațiile
- execută împreună cu mecanicul de serviciu, manevrele profilactice conform programului, precum și alte manevre dispuse de șeful de formație.

p. DIRECTOR
ing. Robert-Cristian NĂDEJDE


Secretar comisie concurs
Ioana Munteanu
	Adresă de corespondență
Str. Nicolae Lascăr Bogdan, nr. 15C, Cod Poștal 600401, Bacău, Jud. Bacău
Tel:  +4 0234 510 043 
Fax: +4 0234 510 044 
Email: sgabc@das.rowater.ro

